Olen pikalt mõelnud ise Napoleoni koogi tegemist katsetada. Arvasin, et see on väga keeruline ja tüütu tegemine. Noh, peale meekoogi käppa saamist mõtlesin, et saan ka selle koogiga hakkama. Tegelikult polnud siin mitte midagi keerulist ja kook tuli väga hea. Mees küll alguses kirtsutas nina kui ütlesin, et võiks täna seda kooki teha - ta oli ju söönud vaid neid poes pakutavaid moosiga kuivasid napoleoni koogi laadseid kooke.  Tulemusega jäi aga väga rahule ja arvas, et teinekordki! Teinekord prooviksin veidi mandliessentsi ka keedukreemile lisada.